Document ID: /roh_data/filtered/fineweb-2-filterrobots_roh.jsonl.gz/59421

A parteir digl zarcladour 2023 ò igl travagl da scoligna li ainten la Villa Aurora a Savognin anfignen tgi la nova tgesa da scola per la scoligna e per la scola primara a Grava è pronta. Per l'antschatta digl onn da scola 2023/24 on igls scolars dall'amprema anfignen la quarta primara creo belas bandieras per decorar la Villa Aurora. Igl amprem de da scola on 39 unfants da scoligna e 66 scolaras e scolars dall'amprema anfignen la quarta classa e lour scolastas galdia ena bel'antschatta communabla digl nov onn da scola cun cant frestg e bungs giaveischs segl pro dalla Villa Aurora.